**Ministru kabineta noteikumu projekta „Grozījumi Ministru kabineta 2006. gada 5. decembra noteikumos Nr. 981 „Noteikumi par mērīšanas līdzekļu atkārtoto verificēšanu, verificēšanas sertifikātiem un verificēšanas atzīmēm”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par mērījumu vienotību” 6. panta otrā daļa, 9.panta sestā daļa un 10.1 panta sestā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2006. gada 5. decembra noteikumi Nr. 981 „Noteikumi par mērīšanas līdzekļu atkārtoto verificēšanu, verificēšanas sertifikātiem un verificēšanas atzīmēm” (turpmāk – Noteikumi Nr. 981) nosaka kārtību un prasības valsts metroloģiskajai kontrolei pakļauto mērīšanas līdzekļu atkārtotai verificēšanai un ārpuskārtas verificēšanai, kā arī apstiprina atkārtotās verificēšanas sertifikāta veidlapas paraugu, atkārtotās verificēšanas atzīmes veidus un to lietošanas kārtību. Noteikumos Nr.981 ir identificētas šādas problēmas, kuras plānots novērst ar noteikumu projektu:1) Noteikumu Nr.981 25.punkts nosaka, ka atsvarus, kuri nodoti lietošanā reglamentētajā jomā līdz Noteikumu Nr.981 spēkā stāšanās dienai un kuriem veikta verificēšana, atļauts lietot līdz 2015.gada 31.decembrim. Svarīgi norādīt, ka atsvari ir neatņemamam neautomātisko svaru darbības sastāvdaļa, kas tiek izmantots kā viens vesels mehānisms noteiktajā svara mērīšanā, ja tie ir paredzēti neautomātisko svariem mērījumu veikšanai. Šis termiņš ir saistīts ar Ministru kabineta 2006. gada 7. marta noteikumu Nr. 180 „Neautomātisko svaru atbilstības novērtēšanas noteikumi” (turpmāk – Noteikumi Nr. 180) 26.punktā noteikto - svarus, kuri nodoti lietošanā reglamentētajā jomā līdz šo noteikumu spēkā stāšanās dienai un neatbilst šo noteikumu prasībām, ir atļauts lietot līdz 2015. gada 31. decembrim. Ievērojot Ekonomikas ministrijas izstrādātos grozījumus Noteikumos Nr.180, kas paredz svītrot 26.punktu, atļaujot lietot neautomātisko svarus, kas neatbilst Noteikumu Nr.180 prasībām, ja tiem ir veikta atkārtotā verifikācija un tie ir atzīti par atbilstošiem būtiskajām prasībām un ir derīgi turpmākajai lietošanai, nepieciešams svītrot arī Noteikumu Nr.981 25.punktu.Tādējādi arī pēc 2015.gada 31.decembra tiktu atļauts lietot atsvarus, kas nodoti lietošanā reglamentētajā jomā līdz 2006.gada 8.decembrim, ja tiem ir veikta atkārtotā verifikācija, saskaņā ar Ministru kabineta 2007. gada 9. janvāra noteikumos Nr. 40 “Noteikumi par valsts metroloģiskajai kontrolei pakļauto mērīšanas līdzekļu sarakstu” noteikto periodiskumu, un tie ir atzīti par atbilstošiem un ir derīgi turpmākajai lietošanai.Vienlaikus attiecībā uz atkārtotās verifikācijas sertifikātu derīguma termiņu, kas izsniegti atsvariem, kuri nodoti lietošanā reglamentētajā jomā līdz Noteikumu Nr.981 spēkā stāšanās dienai, ir piemērojams noteikumos Nr.40 noteiktais periodiskums.2) Noteikumos Nr.981 ir noteikts mērīšanas līdzekļu atkārtotās verificēšanas sertifikāta un atkārtotās verificēšanas atzīmes lietošanas. Ekonomikas ministrija ir saņēmusi no mērinstrumentu verificēšanas institūcijām (turpmāk – inspekcijas) informāciju, ka šobrīd Noteikumos Nr.981 noteiktā mērīšanas līdzekļu aizzīmogošanas kārtība nav piemērota visiem mērīšanas līdzekļiem, ņemot vērā to dažādus izmērus un konstrukcijas. Līdz ar to, daudziem mērīšanas līdzekļiem nav iespējams nodrošināt mērīšanas līdzekļa metroloģisko parametru neietekmēšanu ar Noteikumos Nr.981 noteiktajiem aizsargzīmogojumiem. Izvērtējot inspekciju sniegto informāciju, Noteikumos Nr.981 tiek noteikts papildus jauns aizsargzīmogojuma veids, proti, aizsarguzlīme, kas ļaus nodrošināt mērinstrumentu metroloģisko parametru neietekmēšanu dažādu veidu un konstrukciju mērinstrumentiem. Tādējādi veicot mērīšanas līdzekļu atkārtoto verifikāciju un izvērtējot mērīšanas līdzekļa konstrukciju, inspekcijas varēs pielietot atbilstošāko aizsargzīmogojuma veidu (plomba, aizsarguzlīme) tiem mērīšanas līdzekļiem, kuru konstrukcijā ir paredzēta aizsargzīmogojuma izmantošana, kas nodrošina mērīšanas līdzekļa metroloģisko parametru neietekmēšanu. Vienlaikus Noteikumos Nr.981 tiek atvieglota kārtība, kādā tirgus uzraudzības iestāde nodrošina, lai ārpuskārtas verificēšanas procedūras ietvaros netiktu pieļauta mērīšanas līdzekļu lietošana un/vai metroloģisko parametru ietekmējoša regulēšana. 3) Noteikumu Nr.981 3.pielikuma 26.punktā ir noteiktas ūdens patēriņa skaitītāju atkārtotās verificēšanas precizitātes (maksimāli pieļaujamās kļūdas). Savukārt Ministru kabineta 2006.gada 22.augusta noteikumu Nr.664 “Noteikumi par metroloģiskajām prasībām ūdens patēriņa skaitītājiem” (turpmāk – Noteikumi Nr.664), kas nosaka metroloģiskās prasības un atbilstības novērtēšanas procedūras ūdens patēriņa skaitītājiem, kas paredzēti tīrā aukstā vai siltā ūdens daudzuma uzskaitei dzīvojamo ēku, komerciālām un vieglās rūpniecības vajadzībām, pirms ūdens patēriņa skaitītāji tiek ievietoti iekšējā tirgū, nodoti lietošanā vai ievietoti iekšējā tirgū un nodoti lietošanā, pielikuma 2.punktā ir noteiktas lielākas ūdens patēriņa skaitītāju precizitātes (maksimāli pieļaujamās kļūdas). Līdz ar to, šobrīd pastāv situācija, ka laižot tirgū ūdens patēriņa skaitītāju, tā precizitāte var būt mazāka, nekā tai ir jābūt atkārtotās verifikācijas laikā. Pēc būtības šāda situācija nav iespējama, līdz ar to secināms, ka Noteikumu Nr.981 izstrādes gaitā pieļauta tehniska rakstura kļūda, kura tiks novērsta ar noteikumu projektu, saskaņojot Noteikumos Nr.981 3.pielikuma 26.punktā noteikto ūdens patēriņa skaitītāju atkārtotās verificēšanas precizitāti (maksimāli pieļaujamās kļūdas) ar Noteikumu Nr.664 pielikuma 2.punktā noteikto precizitāti. |
| 3. | Projekta izstrādē iesaistītās institūcijas | Patērētāju tiesību aizsardzības centrs |
| 4. | Cita informācija | Noteikumu projekts ir saistīts ar grozījumiem Noteikumos Nr.180, kas paredz atļaut turpināt lietot neautomātiskos svarus, kas neatbilst Noteikumu Nr.180 prasībām, ja tiem ir veikta atkārtotā verifikācija un tie ir atzīti par atbilstošiem būtiskajām prasībām un ir derīgi turpmākajai lietošanai. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz visiem mērīšanas līdzekļu lietotājiem reglamentētajā jomā, atbilstības novērtēšanas institūcijām, kas veic mērīšanas līdzekļu atkārtoto verifikāciju, kā arī tirgus uzraudzības institūciju - Patērētāju tiesību aizsardzības centru. |
| 2. | Tiesiskā regulējuma ietekme uz tautsaimniecību un administratīvo slogu | Ar projektu tiek atļauts lietot verificētus atsvarus arī pēc 2015.gada 31.decembra, kas ļautu arī turpmāk izmantot neautomātiskos svarus, kuru izmantošanā nepieciešami atsvari, līdz ar to tiks samazināts administratīvais slogs mērīšanas līdzekļu lietotājiem. Vienlaikus ar noteikumu projektu tiek veikti tehniski labojumi, kā arī tiek precizēta mērīšanas līdzekļu aizsargzīmogošanas kārtība, līdz ar to atvieglojot Noteikumu Nr.981 piemērošanas kārtību. Kopumā noteikumu projekts uzlabo uzņēmējdarbības vidi. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Projekta izstrādē īstenota atbilstoši Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā” 7.4.1apakšpunktā, proti, sabiedrības pārstāvjiem tika dota iespēja rakstiski sniegt viedokli par Projektu tā izstrādes stadijā.  |
| 2. | Sabiedrības līdzdalība projekta izstrādē | Projekts kopā ar sākotnējās ietekmes novērtējuma ziņojumu (anotāciju) un paziņojums par līdzdalības procesu 2015.gada 16.oktobrī tika publicēts Ekonomikas ministrijas mājas lapā [www.em.gov.lv](http://www.em.gov.lv), aicinot sabiedrību izteikt savu rakstisku viedokli.  |
| 3. | Sabiedrības līdzdalības rezultāti | Biedrība “Latvijas Tirgus savienība” un biedrība “Latvijas Ģimenes ārstu asociācija” konceptuāli atbalsta Projektu. |
| 4. | Cita informācija |  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Patērētāju tiesību aizsardzības centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

*Anotācijas III, IV un V sadaļa – projekts šīs jomas neskar.*

Ekonomikas ministre D.Reizniece-Ozola

Vīza:

valsts sekretārs R.Beinarovičs

03.12.2015. 11:11

1047

Lipskis

67013292, Valdis.Lipskis@em.gov.lv